
Parlamentul  României

Camera  Deputaţilor

Comisia pentru Sănătate şi Familie    Nr. 28/277/ 18 noiembrie 2010                                                                                         

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru abrogarea art.8 din Legea nr.178/2000 privind produsele cosmetice, republicată, respins de către Senat, în calitate de primă Cameră sesizată, în şedinţa din 26 octombrie 2010, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.1028/11.08.2010 şi punctul de vedere al Ministerului Sănătăţii nr.69040/15.11.2010.

În raport de obiectul şi conţinutul său, proiectul de Lege  face parte din categoria legilor ordinare, în conformitate cu prevederile articolului 73 din Constituţia României, republicată.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/ 277 / 18 noiembrie 2010
R A P O R T
asupra proiectului de Lege pentru abrogarea art.8 din Legea nr.178/2000 privind produsele cosmetice, republicată (PL-x 650/2010)

1. Cu adresa nr.PL-x 650 din 9 noiembrie 2010, Comisia pentru sănătate şi familie a fost sesizată cu dezbaterea proiectului de Lege pentru abrogarea art.8 din Legea nr.178/2000 privind produsele cosmetice, republicată  (PL-x 650/2010), respins de către Senat, în calitate de primă Cameră sesizată, în şedinţa din 26 octombrie 2010 şi trimis comisiei pentru examinare în fond, Camera Deputaţilor fiind Cameră decizională.
La întocmirea raportului, Comisia a avut în vedere:

· avizul Consiliului Legislativ nr.1028/11.08.2010;

·  punctul de vedere al Ministerului Sănătăţii nr.69040/15.11.2010.

2. În raport de obiectul şi conţinutul său, proiectul de Lege  face parte din categoria legilor ordinare.
Proiectul de Lege menţionat, are ca obiect de reglementare abrogarea art.8 din Legea nr.178/2000 privind produsele cosmetice, republicată, cu modificările şi completările ulterioare, în vederea armonizării legislaţiei interne cu actualele reglementări ale Uniunii Europene în domeniu.
3. Comisia pentru sănătate şi familie a dezbătut proiectul de lege  în şedinţa din data de 16 octombrie 2010. La şedinţa comisiei au fost prezenţi 15 deputaţi din cei 18 membri ai comisiei. La şedinţa comisiei a participat, în calitate de invitat, domnul Cristian Anton Irimie – secretar de stat în cadrul Ministerului Sănătăţii. Raportul comisiei a fost adoptat cu 6  voturi pentru şi 4 abţineri.
4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de Lege pentru abrogarea art.8 din Legea nr.178/2000 privind produsele cosmetice, republicată (PL-x 650/2010), cu amendamentele prevăzute în anexă:
AMENDAMENTE ADMISE:

	Nr.

crt.
	Text iniţial


	Text propus de comisie

(autorul amendamentului)
	Motivarea amendamentelor propuse

	1.
	Titlul legii

Lege pentru abrogarea art.8 din Legea nr.178/2000 privind produsele cosmetice, republicată

	Titlul legii

Lege pentru abrogarea art.8 din Legea nr.178/2000 privind produsele cosmetice
Autori: Ministerul Sănătăţii şi Comisia pentru sănătate şi familie


	Pentru respectarea normelor de tehnică legislativă.


	2.
	Art.I – La data de 1 decembrie 2010 articolul 8 din Legea nr.178/2000 privind produsele cosmetice, republicată în Monitorul Oficial al României, Partea I, nr.91 din 27 ianuarie 2005, cu modificările şi completările ulterioare, se abrogă.


	Art.I – Articolul 8 din Legea nr.178/2000 privind produsele cosmetice, republicată în Monitorul Oficial al României, Partea I, nr.91 din 27 ianuarie 2005, cu modificările şi completările ulterioare, se abrogă.

Autori: Ministerul Sănătăţii şi Comisia pentru sănătate şi familie


	Termenul propus nu poate fi respectat.

	3.
	Art.II – Începând cu data de 1 decembrie 2010, în cuprinsul actelor normative, trimiterile la art.8 din Legea nr.178/2000, republicată, cu modificările şi completările ulterioare, se interpretează ca trimiteri la prevederile articolului 15 alineatele (1) şi (2) din Regulamentul (CE) nr.1223/2009 al Parlamentului European şi al Consiliului, din 30 noiembrie 2009 privind produsele cosmetice, publicat în Jurnalul Oficial al Uniunii Europene nr.L 342 din 22 decembrie 2009, precum şi la articolele 14, 31 şi 32 din acelaşi regulament, în cazul în care acestea sunt necesare pentru aplicarea prevederilor articolului 15 alineatele (1) şi (2).
	Art.II – În cuprinsul actelor normative, trimiterile la art.8 din Legea nr.178/2000, republicată, cu modificările şi completările ulterioare, se interpretează ca trimiteri la prevederile articolului 15 alineatele (1) şi (2) din Regulamentul (CE) nr.1223/2009 al Parlamentului European şi al Consiliului, din 30 noiembrie 2009 privind produsele cosmetice, publicat în Jurnalul Oficial al Uniunii Europene nr.L 342 din 22 decembrie 2009, precum şi la articolele 14, 31 şi 32 din acelaşi regulament, în cazul în care acestea sunt necesare pentru aplicarea prevederilor articolului 15 alineatele (1) şi (2).
Autori: Ministerul Sănătăţii şi Comisia pentru sănătate şi familie


	Pentru respectarea normelor de tehnică legislativă.



	4.
	____

	Art.III – Legea nr.178/2000 privind produsele cosmetice, republicată în Monitorul Oficial al României, Partea I, nr.91 din 27 ianuarie 2005, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă renumerotare.
Autori: Ministerul Sănătăţii şi Comisia pentru sănătate şi familie


	Pentru respectarea normelor de tehnică legislativă.


În cursul dezbaterilor nu au fost înregistrate amendamente respinse.

PREŞEDINTE,

RODICA NASSAR

Întocmit,

Consilier parlamentar Livia Spînu

Consultant parlamentar Cristina Bologan

